Diari Oficial de la Generalitat Valenciana


Sumari del DOGV 1949, del 25-01-1993 (1993/826954)

RESOLUCIÓ de 13 de novembre de 1992, del Conseller d'Obres Públiques, Urbanisme i Transports, que aprova amb caràcter definitiu la modificació puntual número 33, en l'àmbit del pla plarcial Torreblanca, del Pla General d'Ordenació Urbana del municipi de Torrevieja (Alacant).
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1949

Data del DOGV
:   25-01-1993

Secció del DOGV
:   ALTRES DISPOSICIONS

Número del document
:   1993/826954


Data del document
:   13-11-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 13 de novembre de 1992, del Conseller d'Obres Públiques, Urbanisme i Transports, que aprova amb caràcter definitiu la modificació puntual número 33, en l'àmbit del pla parcial Torreblanca, del Pla General d'Ordenació Urbana del municipi de Torrevieja (Alacant).  
Vist l?expedient relatiu a la modificació puntual número 33, en l?àmbit del Pla Parcial Torreblanca, del Pla General d'Ordenació Urbana del municipi de Torrevieja (Alacant).  
Antecedents  
Primer   
L'Ajuntament de Torrevieja en sessió plenària de 22 de novembre de 1991 n'acordà l'aprovació provisional, després d'haver complert els tràmits d'aprovació inicial i exposició pública mitjançant els anuncis apareguts en el Butlletí Oficial de la Província i en un dels diaris de major difusió provincial.  
Segon  
La Comissió Territorial d'Urbanisme, en la sessió del dia 15 d'abril de 1992, acordà suspendre la tramitació d'aquest expedient a fi que l'ajuntament tramitàs l?oportuna correcció de l?error material, que elimine les contradiccions gràfiques que hi puga haver en la revisió adaptació del Pla General, ja que recollia en els plànols una part del primitiu pla parcial Torreblanca com a sector 18 del sòl urbanitzable programat quan en la memòria el preveu com a polígon P-18- C, sòl urbanitzable en execució; que ajuste els paràmetres de la modificació que es tramita als realment establerts en el planejament de rang superior, i que complesca la prescripció establerta en l?informe de la Unitat de Carreteres del Ministeri d'Obres Públiques i Transports.  
Tercer  
L'ajuntament, amb data 14 de juliol de 1992, presenta nova documentació d'esmena, aprovada en la sessió plenària municipal de 18 de juny del mateix any.  
Quart  
La documentació està integrada per una memòria informativa i justificativa i per plànols de l?estat actual i modificats.  
Cinqué  
En l?expedient hi ha un informe favorable de la Unitat de Carreteres del Ministeri d'Obres Públiques i Transports, de caràcter favorable, si bé realitza la prescripció següent: «Caldrà dibuixar i acotar en els plànols originals la línia d'edificació a 25 metres de la vora exterior de la calçada al llarg del tram de la carretera que estiga afectat per terrenys del pla parcial».  
Sisé  
L'objecte d'aquest expedient és introduir 3 esmenes d'errors materials i 6 modificacions puntuals del Pla General en l?àmbit del pla parcial Torreblanca (aprovació definitiva, CPU: 30/04/75), el qual fou recollit per la revisió adaptació del Pla General d'Ordenació Urbana de Torrevieja (CTU: 22/12/86), part com a sòl urbà, part com a sòl urbanitzable amb un pla parcial en execució i la resta com a equipament comunitari, comercial i de serveis.  
Esmena d'Errors  
1. Es pretén es menar un error comès en la revisió adaptació del Pla General ja que recollia en els plànols una part del primitiu pla parcial Torreblanca com a sector 18 del sòl urbanitzable programat, quan en la memòria el preveu com a polígon P-18- C, sol urbanitzable amb el pla parcial en execució. L'error és obvi atés que ja hi ha un altre sector S-18 anomenat el Limonar III.  
2. Conseqüència de les modificacions introduïdes pel Pla General vigent en el sistema general viari, l?illa E (BQ) augmenta la seua superfície, i passa de 24.762 m2 a 29.391 m2. Aquesta superfície procedeix de l?illa F(BQ) anterior.  
3. Per idèntic motiu l?illa, 14 (CH) augmenta la seua superfície i passa de 19.264 m2 a 21.700 m2. Aquesta superfície procedeix de l?illa F(BQ) anterior.  
Modificacions  
1) S'assigna a les parcel·les P1 i P2 el mateix aprofitament, les mateixes normes d'edificació i el mateix ús que a les parcel·les confrontants (FL), és a dir, una edificabilitat d'1,35 m3/m2, atés que el primitiu pla parcial no els assignava edificabilitat fins que es consolidàs el sector on se situen. Es preveuen majors zones verdes.  
2) Per idèntic motiu s'assigna a les parcel·les P3 i P4 el mateix aprofitament, comercial i social exclusivament, les mateixes normes d'edificabilitat i el mateix ús que a les parcel·les destinades a aquests usos en l?àmbit del pla parcial.  
3) Es proposa refondre les illes F i G (BQ) en una sola amb la supressió del vial que les dividia de 2.303 m2, conseqüència, de la disminució de superfície que hi ha hagut en l?illa F. Es preveuen majors zones verdes.  
4) Es redueix la superfície de l?illa 3 (CH) en 4.860 m2 per la col·locació d'un dipòsit d'aigua, i passa de 26.779 m2 a 21.919 m2.  
5) Es crea una nova illa de 6.090 m2. que en el pla parcial original tenia un caràcter residencial perquè estava travessada pel vial d'accés a la urbanització, accés que es desplaçà en la revisió adaptació, i se li assignà la mateixa edificabilitat, normes d'edificació i ús que a les parcel·les confrontants (1 m3/m2). Es preveuen majors zones verdes.  
6) Se suprimeix un vial que subdividia les parcel·les d'ús comercial situades junt a la carretera CN- 332, i s'elimina un punt conflictiu de trànsit.  
D'altra banda, es quantifiquen en 121 els nous habitatges que es podien realitzar com a conseqüència de la modificació, cosa que comporta 423 nous habitants i 2.115 m2 de zona verda que s'ha de reservar. Es preveu una nova zona verda de 7.000 m2 junt a la carretera CN- 332, en una illa a la qual el pla parcial no li atorgava qualificació.  
Per acabar es quantifica la cessió corresponent al 15% de l'aprofitament tipus en 2.365 m2 de parcel·la residencial i 1.789 m2 de parcel·la comercial i social  
Seté  
La Comissió Territorial d'Urbanisme d'Alacant, en la reunió de 16 d'octubre de 1992, va emetre un informe favorable sobre l?expedient.  
Fonaments Jurídics  
Primer  
La tramitació es considera correcta d'acord amb el que estableixen l'article 114 del text refós de la Llei sobre el Règim del Sòl i Ordenació Urbana aprovat pel Reial Decret Legislatiu 1/1992, de 26 de juny, per remissió del 128.1 i els articles 125 a 130 del Reglament de Planejament, per remissió del 161.1 del mateix text legal.  
Segon  
La documentació s'estima completa segons l'article 72.4 del text refós de 1992 i els articles 37 al 42 del Reglament de Planejament, i suficient tenint en compte els objectius i continguts de les modificacions plantejades.  
Tercer  
La nova documentació presentada per l'ajuntament, amb data 14 de juliol de 1992, esmena les deficiències detectades per la Comissió Territorial d'Urbanisme, i són tècnicament admissibles les determinacions contingudes en l'expedient objecte del present acorda i s'han previst majors espais lliures segons l'augment del volum edificable que hi ha hagut, conseqüència de les modificacions introduïdes, d'acord amb el que estableixen l'article 128.2 de l?esmentat text refós de 1992 i l'article 161.2 del Reglament de Planejament.  
Quart  
S'ha complert el que preveu la Llei de Carreteres 25/1988, de 29 de juliol, s'ha presentat un informe favorable de la Unitat de Carreteres del Ministeri d'Obres Públiques i Transports i s'ha realitzat la prescripció que aquest conté.  
Cinqué  
El Conseller d'Obres Públiques, Urbanisme i Transports és competent per a l'adopció d'aquesta resolució, en virtut del que disposa l'article 118.3.c) del text refós de la Llei del Sòl de 1992, vigent, en relació amb l'article 3.2 del Reglament dels Organs Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats i la resta de legislació aplicable, a proposta de l'Ajuntament de Torrevieja, d'acord amb el dictamen de la Comissió Territorial d'Urbanisme d'Alacant, resolc:  
Aprovar amb caràcter definitiu la modificació puntual número 33, en l?àmbit del pla parcial Torreblanca, del Pla General d'Ordenació Urbana del municipi de Torrevieja (Alacant).  
Contra aquesta resolució, que no esgota la via administrativa, es pot interposar un recurs de reposició davant aquest conseller en el termini d'un mes, comptador des de l?endemà de la publicació de la resolució. Posteriorment es podrà presentar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició si aquesta fos expressa, o en el termini d'un any des de la data d'interposició de l?esmentat recurs de reposició si no fos motiu de resolució. Tot això sense perjudici de la interposició de qualsevol altre recurs que es considere procedent.  
València, 13 de novembre de 1992.- El Conseller d'Obres Públiques, Urbanisme i Transports: Eugenio Burriel de Orueta.